ZMLUVA O DIELO
uzatvorená podľa § 536 a nasl. zák. 513/1991 (Obchodný zákonník) v znení neskorších predpisov
medzi zmluvnými stranami

Objednávateľ:	Mesto Košice
Štatutárny orgán:	MUDr. Richard Raši, PhD., MPH, primátor
Sídlo:			Trieda SNP 48/A, 040 11 Košice
IČO:			00691135
DIČ:			2021186904
IČ DPH:		SK2021186904
Bankové spojenie:	Dexia banka Slovensko a.s.
Číslo účtu:		0442486001/5600
(ďalej len „Objednávateľ“)

a

Zhotoviteľ:
Sídlo:			
IČO:			
DIČ:			
IČ DPH:			
Bankové spojenie:	
Číslo účtu:		
 (ďalej len „Zhotoviteľ“)

Čl. I.
VÝCHODISKOVÉ  PODKLADY  A  ÚDAJE

Podkladom tejto zmluvy je výsledok verejného obstarávania uskutočneného v zmysle zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov, súťažné podklady v uvedenom verejnom obstarávaní a  ponuka úspešného uchádzača.

Čl. II. 
PREDMET  ZMLUVY

2.1.   Zhotoviteľ sa zaväzuje zhotoviť pre objednávateľ dielo, ktoré zmluva definuje ako vypracovanie projektovej dokumentácie v centrálnej mestskej  zóne - elektroaktivity         v rozsahu čl. III. tejto zmluvy.

2.2.	 Zhotoviteľ vykoná dielo vo vlastnom mene, na vlastné náklady a na vlastnú    zodpovednosť a nebezpečenstvo. 

2.3.	Objednávateľ sa zaväzuje dielo prevziať vo svojom sídle na adrese Magistrát mesta Košice, Trieda SNP 48/A, Košice vo vopred dohodnutom termíne, zaplatiť za plnenie predmetu zmluvy dohodnutú cenu a poskytnúť zhotoviteľovi potrebné spolupôsobenie. 

Čl. III.
ROZSAH

3.1.	Predmetom zmluvy je vypracovanie projektovej dokumentácie v nasledovnom rozsahu: vzťahuje sa na elektroaktivity pre pripojenie predajných stánkov a pódia v centrálnej mestskej zóne – Hlavná ulica v Košiciach – a to pripojovacie odberné elektromiesta : vo dvore AIDA – cukráreň na Hlavnej ul. č. 81,  vo dvore Technického múzea. Od nich sa podzemným káblom napoja zásuvkové skrine. Zásuvkové skrine budú  umiestnené na Hlavnej ulici v stromoradí pred Technickým múzeom, pri Františkanskej ulici a pred Immaculatou. Tri odberné miesta t.j. Divadlo Smer, Technické múzeum a AIDA budú mať po 200A hlavný istič.
3.2. 	Dielo dodá zhotoviteľ v rámci dohodnutej ceny v množstve 6 ks v tlačenej forme a 2 ks v digitálnej forme na CD.	    

Čl. IV.
ČAS A MIESTO PLNENIA PREDMETU ZMLUVY

4.1.	Čas plnenia predmetu zmluvy  je 60 dní  odo dňa účinnosti zmluvy.
4.2. 	Miesto plnenia zmluvy je sídlo objednávateľa, kde zhotoviteľ odovzdá objednávateľovi dielo v požadovanom rozsahu a vyhotovení na adrese: Magistrát mesta Košice, Trieda SNP 48/A, Košice. Zhotoviteľ odovzdá objednávateľovi dielo osobne  a to zamestnancovi objednávateľa, ktorého meno mu objednávateľ oznámi pri podpise zmluvy. Objednávateľ a zhotoviteľ spíšu pri odovzdaní a prevzatí diela zápisnicu o prevzatí diela.

Čl. V.
CENA  A  PLATOBNÉ  PODMIENKY

5.1.	Zmluvná cena za predmet plnenia  v zmysle čl. II. zmluvy je stanovená v zmysle zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon o cenách.
5.2.	Zmluvná cena za predmet zmluvy podľa čl. II tejto zmluvy je ......... €  bez DPH
5.3.	V cene podľa bodu 5.2. tejto zmluvy je zahrnuté zhotovenie diela a jeho odovzdanie objednávateľovi v počte  6 ks v tlačenej písomnej forme a 2 ks v elektronickej forme na CD nosiči. Prípadné ďalšie vyhotovenia kópií diela bude zhotoviteľ fakturovať za osobitnú úhradu.
5.4.	DPH bude fakturovaná v zmysle platných právnych predpisov.
5.5.	Záloha na cenu za dielo nie je dohodnutá.
5.6.	Objednávateľ zaplatí zhotoviteľovi dohodnutú cenu na základe faktúry. Faktúra musí obsahovať všetky náležitosti stanovené v § 71 zákona č. 222/2004 Z.z. o dani z pridanej hodnoty v znení neskorších predpisov.
5.7.	Faktúra nesmie byť dodatočne opravovaná, upravovaná alebo dopĺňaná. V prípade takýchto dodatočných zásahov je objednávateľ oprávnený faktúru vrátiť na prepracovanie. Aj v tomto  prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.
5.8.	Splatnosť faktúr je 30 dní odo dňa jej doručenia objednávateľovi. V prípade, že splatnosť faktúry pripadne na deň pracovného voľna alebo pracovného pokoja, bude sa za deň splatnosti považovať najbližší nasledujúci pracovný deň. 
5.9.	Za dátum úhrady faktúry sa považuje dátum odpísania finančných prostriedkov z účtu objednávateľa.

Čl. VI.
ZODPOVEDNOSŤ   ZMLUVNÝCH STRÁN A ZÁRUČNÁ DOBA

6.1. 	Zhotoviteľ zodpovedá za škodu, ktorá vznikla objednávateľovi zavineným riadnym nesplnením svojich záväzkov, omeškaním alebo poskytnutím diela inej osobe bez súhlasu objednávateľa. 
6.2. Záručná doba na projektovú dokumentáciu bude 24 mesiacov a začne plynúť odo dňa odovzdania diela objednávateľovi.
6.3. 	Zhotoviteľ zodpovedá za to, že predmet zmluvy je zhotovený podľa tejto zmluvy a že bude mať vlastnosti dohodnuté v tejto zmluve.
6.4. 	Zhotoviteľ zodpovedá za vady, ktoré má projektová dokumentácia v čase jeho odovzdania objednávateľovi.
6.5.	Pre prípad vady sa dohodli zmluvné strany na práve objednávateľa požadovať bezplatné odstránenie vady a povinnosti zhotoviteľa ho poskytnúť. Zhotoviteľ sa zaväzuje prípadné vady odstrániť bez zbytočného odkladu, najneskôr do 7 kalendárnych dní po uplatnení reklamácie. Objednávateľ je povinný uplatniť reklamáciu bezodkladne najneskôr do 7 kalendárnych dní odo dňa zistenia vady u štatutárneho zástupcu zhotoviteľa.  

Čl. VII.
ZMLUVNÉ SANKCIE

7.1.	Objednávateľ sa zaväzuje v prípade omeškania s úhradou faktúry zaplatiť zhotoviteľovi úroky z omeškania vo výške 0,03 % z ceny predmetu diela za každý deň omeškania.
7.2. 	Zhotoviteľ sa zaväzuje v prípade omeškania s odovzdaním diela zaplatiť objednávateľovi zmluvnú pokutu vo výške 0,05 % z ceny predmetu diela za každý deň omeškania.

Čl. VIII.
ODSTÚPENIE OD ZMLUVY

8.1.	Podstatné porušenie zmluvných ustanovení má za následok, že zmluvné strany majú právo odstúpiť od zmluvy podľa § 344 a nasledujúcich Obchodného zákonníka.

8.2.	Za podstatné porušenie povinností vyplývajúcich z tejto zmluvy sa považuje ak:

8.2.1.	dodávateľ porušil zmluvné podmienky týkajúce sa dodržania postupu a kvality   projektovej dokumentácie
8.2.2.	dodávateľ bol v omeškaní s dodaním predmetu zmluvy objednávateľovi o viac ako 15 dní
8.2.3.	objednávateľ bol v omeškaní s úhradou faktúry za predmet zmluvy o viac ako 15 dní po dni jej splatnosti

8.3.	Zmluva zaniká doručením odstúpenia druhej zmluvnej strane. Odstúpením od zmluvy zanikajú všetky práva a povinnosti zmluvných strán okrem nárokov na náhradu škody vzniknutej porušením tejto zmluvy, nárokov na zmluvné alebo zákonné sankcie a nárokov vyplývajúcich z ustanovení o zodpovednosti za vadu.
8.4.	Trvanie zmluvy končí:
8.4.1.	výpoveďou podľa bodu 8.3. tejto zmluvy
8.4.2.	dohodou zmluvných strán podľa bodu 8.6. tejto zmluvy

8.5.	Obidve zmluvné strany sú oprávnené ukončiť zmluvu aj písomnou dohodou k obojstranne dohodnutému a potvrdenému dátumu.

Čl. IX.
ĎALŠIE USTANOVENIA

9.1.	Zhotoviteľ bude pri vypracovaní projektu postupovať s odbornou starostlivosťou. Zaväzuje sa dodržiavať zákon č. 50/1976 Zb. o územnom plánovaní a stavebnom poriadku (stavebný zákon), vyhlášku MŽP SR č. 453/2000 Z.z., ktorou sa vykonávajú niektoré ustanovenia stavebného zákona, ďalšie všeobecne záväzné právne predpisy, technické normy, ustanovenia tejto zmluvy. Zhotoviteľ sa bude riadiť východiskovými podkladmi objednávateľa, odovzdanými v termínoch dohodnutých v zmluve, zápismi a dohodami zmluvných strán, vyjadreniami a rozhodnutiami orgánov verejnej správy a dotknutých organizácií.
9.2.	Po ukončení plnenia odovzdá zhotoviteľ objednávateľovi celú agendu súvisiacu s jeho   plnením podľa zmluvy.
9.3.	Vlastníctvo k dielu prechádza na objednávateľa dňom zaplatenia ceny predmetu zmluvy.

Čl. X
ZÁVEREČNÉ USTANOVENIA

10.1.	Zmluva nadobúda platnosť dňom podpisu obidvoma zmluvnými stranami a účinnosť dňom nasledujúcim po dni jej zverejnenia na webovom sídle mesta Košice (www.kosice.sk).

10.2.	Vzťahy neupravené v tejto zmluve sa riadia príslušnými ustanoveniami Obchodného zákonníka.

10.3.	Zmeniť alebo doplniť obsah zmluvy možno len formou očíslovaného písomného dodatku podpísaného oprávnenými zástupcami oboch zmluvných strán.

10.4.	K návrhom dodatkov k zmluve sa zmluvné strany zaväzujú vyjadriť písomne v lehote 10 pracovných dní od doručenia návrhu druhej zmluvnej strane. Po tú istú dobu je týmto návrhom viazaná strana, ktorá ho podala. Pre platnosť dodatkov sa vyžaduje dohoda v celom texte navrhovaného dodatku.

10.5.	Zmluva je vyhotovená v štyroch rovnopisoch, z ktorých tri si ponechá Objednávateľ a jeden Zhotoviteľ.
10.6.	Zmluvné strany vyhlasujú, že si túto zmluvu prečítali a že táto, tak ako bola vyhotovená, zodpovedá ich skutočnej vôli, ktorú si vzájomne vážne, zrozumiteľne a úplne slobodne prejavili, nebola uzatvorení v tiesni za nápadne nevýhodných podmienok, na dôkaz čoho pripájajú svoje podpisy.

V Košiciach, dňa                                                                          V Košiciach, dňa

	……..........................……………………….	…………...………………….
	MUDr. Richard Raši, PhD., MPH